CELEX: C2004/228/34
Language: lv
Date: 2004-09-11 00:00:00
Title: Tiesas rīkojums (otrā palāta) 2004. gada 8. jūnijā lietā C-268/03 (lūgums sniegt prejudiciālu nolēmumu, ko iesniedza Rechtbank van eerste aanleg te Antwerpen) Jean-Claude De Baeck pret Belgische Staat (Reglamenta 104. panta 3. punkts — Nodokļu tiesību akti — Fizisko personu ienākuma nodoklis — Sabiedrības, kas ir rezidente, kapitāldaļu būtiska skaita atsavināšana — Kārtība, kādā uzliek nodokli īstenotajam kapitāla vērtības pieaugumam)

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/18
            
         
      TIESAS RĪKOJUMS
   
   (otrā palāta)
   2004. gada 8. jūnijā
   lietā C-268/03 (lūgums sniegt prejudiciālu nolēmumu, ko iesniedza Rechtbank van eerste aanleg te Antwerpen) Jean-Claude De Baeck pret Belgische Staat (1)
   
   (Reglamenta 104. panta 3. punkts - Nodokļu tiesību akti - Fizisko personu ienākuma nodoklis - Sabiedrības, kas ir rezidente, kapitāldaļu būtiska skaita atsavināšana - Kārtība, kādā uzliek nodokli īstenotajam kapitāla vērtības pieaugumam)
   (2004/C 228/34)
   Tiesvedības valoda: holandiešu
   Lietā C-268/03 par lūgumu, ko Tiesai atbilstoši EKL 234. pantam iesniedza Rechtbank van eerste aanleg te Antwerpen (Beļģija) nolūkā saņemt prāvā, kuru iztiesā šī tiesa, starp Jean-Claude De Baeck un Belgische Staat prejudiciālu nolēmumu par to, kā interpretēt EKL 43., 46., 48., 56. un 58. pantu, Tiesa, otrā palāta, (šādā sastāvā: palātas priekšsēdētājs C. W. A. Timmermans (referents), tiesneši C. Gulmann, J.-P. Puissochet un J. N. Cunha Rodrigues, tiesnese N. Colneric, ģenerāladvokāts F. G. Jacobs, sekretārs R. Grass) 2004. gada 8. jūnijā ir izdevusi rīkojumu, kura rezolutīvā daļa ir šāda:
   
               1)
            
            
               EKL 43. pants un EKL 48. pants iestājas pret tādu valsts tiesību normu, kāda paredzēta Beļģijas ienākumu nodokļa kodeksa 67.8o un 67.3) pantā redakcijā, kas bija spēkā laikā, kad iestājās pamata prāvas fakti, saskaņā ar kuru kapitāla vērtības pieaugumam, kas īstenots, atsavinot par maksu, taču neveicot profesionālo darbību, sabiedrību, biedrību, iestāžu vai organizāciju akcijas vai daļas, ir uzliekams nodoklis, kad atsavināšana notiek par labu sabiedrībām, biedrībām, iestādēm vai organizācijām, kas veic uzņēmējdarbību citā dalībvalstī, ja tādos pašos apstākļos šim kapitāla pieaugumam nav uzliekams nodoklis, ja atsavināšana notiek par labu Beļģijas sabiedrībām, biedrībām, iestādēm vai organizācijām, ja atsavinātās daļas to turētājam piešķir būtisku ietekmi uz sabiedrības lēmumiem un viņam ļauj noteikt tās darbību.
            
         
               2)
            
            
               EKL 56. pants iestājas pret tādu valsts tiesību normu, kā minēta iepriekš, ja atsavinātās daļas nedod to turētājam būtisku ietekmi uz sabiedrības lēmumiem un neļauj noteikt tās darbību.
            
         
      (1)  OV C 289, 29.11.2003.